
Narva Linnavalitsuse Linnavara- ja majandusameti 

bilansis oleva põhivara kõlbamatuks tunnistamine, 

bilansist mahakandmine ja hävitamine

1. Asjaolud ja menetluse käik

Narva Linnavalitsuse Linnavara- ja majandusamet (edaspidi ka Amet) taotleb oma bilansist järgmise linnavara (põhivara) mahakandmist:

· Arvuti MB486DX/100, Ameti bilansis alates 1998. a, bilansiline maksumus  31 331,00 krooni. 

· LCD PANEL, Ameti bilansis alates 1998. a, bilansiline maksumus  33 050,00 krooni. 

· Muru Kosmonaudi tänaval, Ameti bilansis alates 1953. a, bilansiline maksumus 38 235,00 krooni.
Vastavalt AS Argo Electronics koostatud tehnilise seisukorra aktile on arvuti MB486DX/100 ja LCD PANEL moraalselt vananenud, nende kasutamine koos kaasaegse riist – ja tarkvaraga pole võimalik.

Kosmonaudi tänaval renoveeriti mõned aastad tagasi kõnnitee, mida laiendati muruplatsi arvelt ning praegu sellel kohal muru puudub. 

Eelnimetatud linnavara mahakandmist arutati Narva Linnavalitsuse linnavarakomisjoni koosolekul 15.12.2010 (protokoll nr 12), kus otsustati:

1. Rahuldada Narva Linnavalitsuse Linnavara- ja majandusameti taotlus.

2. Linnavara- ja majandusametil esitada antud küsimus Narva Linnavalitsuse istungile vastava korralduse vastuvõtmiseks. 

Ülalnimetatud põhivaraga seotud õigused ja kohustused ei kuulu Narva Linnavalitsuse Linnavara- ja majandusametilt ülekandmisele.

2. Õiguslikud alused

Narva Linnavolikogu 24.08.2006. a määruse nr 34 “Linnavara kõlbmatuks tunnistamise, mahakandmise ja hävitamise kord» (edaspidi Kord) § 2 kohaselt linnavara kõlbmatuks tunnistamise korral tuleb vastava otsuse vormistamisel ja täitmisel juhinduda raamatupidamisseadusest, Raamatupidamise Toimkonna juhenditest, muudest õigusaktidest ja Korrast.

Korra § 4 kohaselt mõistetakse Korras linnavara all kõik kinnis- ja vallasasjad, mis on Narva linna omandis ja Narva linna rahalised nõuded.

Korra § 7 kohaselt tunnistatakse linnavara kõlbmatuks, kui on tõestatud linnavara säilitamise ebaotstarbekus (p. 2) või linnavara on osaliselt või täielikult hävinud (p. 3). 

Korra § 14 punkti 2 kohaselt otsuse vallasasi, mis on raamatupidamisseaduse kohaselt käsitletav põhivarana ja mille bilansiline maksumus on üle 30 000 krooni, kõlbmatuks tunnistamise, mahakandmise ja hävitamise kohta võtab vastu Narva Linnavalitsus 
Korra § 15 kohaselt kui otsuse linnavara kõlbmatuks tunnistamise, mahakandmise ja hävitamise kohta võtab vastu Narva Linnavalitsus, siis see otsus vormistatakse linnavalitsuse korraldusega.
Sama Korra § 8 kohaselt peab enne linnavara kõlbmatuks tunnistamist olema lahendatud selle varaga seotud õiguste ja kohustuste ülekandmise küsimus.

Korra § 16 kohaselt peab otsus linnavara kõlbmatuks tunnistamise, mahakandmise ja hävitamise kohta sisaldama linnavara kõlbmatuks tunnistamise taotlusega nõustumist või mittenõustumist (p. 1); linnavara kõlbmatuks tunnistamise taotlusega nõustumisel linnavara kõlbmatuks tunnistamise otsust ja volitamist vara bilansist mahakandmiseks ja hävitamiseks (p. 2); linnavara kõlbmatuks tunnistamise taotlusega mittenõustumisel põhjendust, mille alusel on keeldutud selle taotluse rahuldamisest     (p. 3); märget varaga seotud rahaliste õiguste ja kohustuste ülekandmise kohta (p. 4).

3. Otsus

3.1. Nõustuda Narva Linnavalitsuse Linnavara- ja majandusameti (registrikood 75029837) taotlusega ning tunnistada kõlbmatuks ja Linnavara- ja majandusametil kanda maha ning hävitada järgmine bilansis kajastatud põhivara:

1) Arvuti MB486DX/100, Ameti bilansis alates 1998. a, bilansiline maksumus    31 331,00 krooni; 

2) LCD PANEL, Ameti bilansis alates 1998. a, bilansiline maksumus  33 050,00 krooni;

3) Muru Kosmonaudi tänaval, Ameti bilansis alates 1953. a, bilansiline maksumus 38 235,00 krooni.
3.2. Anda Linnavara- ja majandusametile volitus korralduse punktis 3.1 nimetatud põhivara mahakandmiseks ja hävitamiseks.
3.3. Korralduse punktis 3.1 nimetatud põhivaraga seotud rahalised õigused ja kohustused ei kuulu ülekandmisele Narva Linnavalitsuse Linnavara- ja majandusametilt.
Rakendussätted

4.1. Korraldus teatavaks Narva Linnavalitsuse Linnavara- ja majandusametile.

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

